Šiaurės Nuokalnių rajonas

Šiaurės Nuokalnių rajonas () – rajonas Jungtinėse Amerikos Valstijose, Aliaskos šiaurėje, Šiaurės Nuokalnių regione. Šiauriausias apygardai prilygstantis administracinis vienetas visoje šalyje. Pagal 2020 m. JAV gyventojų surašymo duomenis, rajone gyveno 11 031 žmonės. Rajono būstinė įsikūrusi Utkiagvike. 

 Istorija 
Įkurtas 1972 m., pavadintas pagal Šiaurės Nuokalnes, į kurių teritoriją rajonas įeina. 1982 m. Šiaurės Nuokalnių rajono valdžia buvo viena pirmųjų, naudojanti geografinę informacinę sistemą (GIS) sprendimų vykdymo procesuose.

 Geografija 
Visas rajonas yra į šiaurę nuo šiaurės poliaračio. Rajoną skalauja Arkties vandenynui priklausančios Čiukčių bei Boforto jūros. Ribojasi su Jukono-Kojukuko apskaitine apyrube, Šiaurės Vakarų Arktikos rajonu bei Jukonu Kanadoje. Rajonas pagal plotą nusileidžia tik Jukono-Kojukuko apskaitinei apyrubei, tačiau ji neturi apygardai prilygstančios valdžios, todėl Šiaurės Nuokalnių rajonas yra pagal plotą didžiausias apygardos lygio administracinis vienetas šalyje. Rajonas yra panašaus ploto, kaip Mičigano valstija.North Slope Borough, Alaska . www.ereferencedesk.com . Nuoroda tikrinta 2024-07-21.

 Gyventojai 
2020 m. JAV gyventojų surašymo duomenimis, rajone gyveno 51,49 % indėnų, 26,87 % baltųjų, 6,28 % mišrios rasės, 5,77 % azijiečių, 4,97 % lotynoamerikiečių, 2,91 % Ramiojo vandenyno salų, 1,44 % afroamerikiečių ir 0,27 % kitų rasių kilmės gyventojų.North Slope Borough, Alaska. data.census.gov. Nuoroda tikrinta 2024-07-21.

 Šaltiniai 

Kategorija:Aliaskos rajonai